Bagindas

Bagindas (sebelomnya dia punya nama  d'Bagindas) yaentu paguyuban gending deri Endonesia nyang dilakonin 4 orang yaentu Andra (Vokal), Feri (Gitar), Ragil (Drum), ama Wendy (Bass). Pernah digosipin bubar, tapi ujungnya Bagindas ngeluarin lagu baru bikinan Pay nyang judulnya "Tak Ada Yang Dapat Menggantikanmu".

 Jalan Gawé 
Paguyuban gending nyang berojol deri 2 Februari 2009 enni, dimulain deri ide nya Tile nyang udah denger lagu bikinannya Mike nyang dianggepnya brilian. Lantaran entu enni dua orang ngejak Dandy buat bikin paguyuban gending anyar, walo kudu berobah jenis musiknya deri aliran Nu metal ke Pop melayu.

Mike nyang ngebikin lagu sekalian nyanyi ngerasa udah nyerah nyari tukang nyanyi buat di paguyuban gending dia pada. Deri sini, dia pada nemuin Bian, laki deri Malang nyang dinobatin jadi tukang nyanyi nyang punya model suara Pop melayu.

Nyari penyanyi band itu kagak gampang, soalnya belom ada suara yang pas ama lagu-lagu D`Bagindas. Akhirnya Mike inget, dulu pernah kerja satu kantor ama temen di Malang (Jawa Timur, red). Itulah awal si Bian gabung, jadi biduan. Bian di tes pake telpon, abis entu langsung disuruh ketemuan buat rekeman.https://www.liputan6.com/showbiz/read/285513/bian-si-anak-bungsu-dbagindas  Paguyuban gending enni ngegabungin lebih deri atu aliran yaentu Dangdut, Keroncong, Blues, ama Country.

Buat album nyang paling duluan,d'Bagindas nyiapin 12 lagu ama lagu "Apa Yang Terjadi" nyang dicomot jadi singel duluan. Potongan pelem singel permulaan, dimandorin ama Abimael Gandy di rumah susun Tanah Abang nyang jadi tempat eksennya.

Abis kesohor ama singel ke atu, mereka pada ngeluarin singel nyang kedua judulnya "C.I.N.T.A". Lantaran nonjolin ngeja ama ngulang lebih dari atu kata sama pake musik nyang lebih ngedayu,enni lagu jadi laris di pasaran.

Beberapa lagu laen kya "Empat Mata" ama "Tak Seindah Malam Kemarin" juga awal mulanya deri ide ama pengalaman Mike, disuguhin pake aliran musik nyang enak gampang didenger punya aura Melayu nyang kentel.

Nama d'Bagindas ndiri dipake kaga sengaja buat namain enni group. Pada mulanya, nama paguyuban gending enni  Violin. Nama d'Bagindas didapet deri salah atu hopeng nyang ngubah nama lagu rekaman mereka di komputer. d'Bagindas artinya baginda atawa raja.

 Anggota Paguyuban Gending 
Personel sekarang
 Andra (Vokal)
 Feri (Gitar)
 Ragil (Drum)
 Wendy (Bass)

Mantan anggota
 Bian - vokalis  
 Dandy - gitaris utama
 Tile - gitaris ritme  
 Mike - gitaris / keyboard
 Indradi - bassis (pemaen tambahan)
 Leo - drummer dan perkusionis (pemaen tambahan)

 Bentukan Anyar 
Lama kaga kedengeran kabarnya, d’Bagindas ternyata ngerombak bentukan anyar anggotanya. Malahan kaga cuma anggotanya ajah tapi namanya juga ikutan dirombak.

Paguyuban gending nyang  mulanya punya nama d’Bagindas dilakonin ama empat orang, wayah gini ngobah namanya jadi Bagindas nyang isinya cuma dua orang, yaentu Mike (gitar/backing vokal), ama Andra (vokal).

Pas mutusin buat ngerobah nama ama anggotanya,  Mike ngebantah klo ada kejadian gontok-gontokan antar dia orang. Wayah gini, Bagindas lagi nyiapin lagu lagi, abis ngeluncurin lagu judulnya "100% Cintaku". Lagu nyang baru aja dikeluarin tema nya tetep soal cinta.

Buat aliran musiknya, Bagindas milih tema Rock ‘n Roll. Walopun gitu, Mike tetep nambahin aura Melayu di hasil nguprek nya nanti. Andra punya ciri kas suara lebih bass deri vokalis sebelomnya Bian.

 Daptar rekeman 
 Album pabrikan 
 C.I.N.T.A (2009)
 Yang No. 1 (2011)
 1 Malam (2013)
 Sinar Terang (2024)

 Album ambrekan 
 Melati (Melayu Tak Pernah Mati) bersama 'Adipati' dan Gamma1 (2016)https://www.republika.co.id/berita/koran/gen-i/17/01/03/oj6tw27-melati-jaga-melayu-selalu-di-hati

 Lagu gacoan 
 "Apa Yang Terjadi" (2009)
 "C.I.N.T.A" (2010)
 "Empat Mata" (2010)
 "Ampuni Dosaku" (2010)
 "Tak Seindah Malam Kemarin" (2010)
 "Ay" (2011)
 "Marhaban Ya Ramadhan" (2011)
 "Maafkan" (2011)
 "Suka Sama Kamu" (2011)
 "Hidup Tapi Mati" (2012)

Setelah menjadi Bagindas:
 "100% Cintaku" (2014)
 "Meriang" (2015)
 "Aku Pasti Tahu" (2016)
 "Bila Benar Sayang" (2016)
 "Kelangan Tresno" (2020)
 "Kita Bisa" (2020)
 "Dari Mata Turun Ke Hati" (2020)
 "Begitu Dalam" (2020)
 "Bila Tiada Cinta" (2020)
 "Tak Ada Yang Dapat Menggantikanmu" (2021)
 "Diana" (2022)
 "Jayalah Selamanya" feat. Ipang Lazuardi (2023)
 "Relakan" feat. DJ Rycko Ria (2023)
 "Meriang" feat. DJ Rycko Ria (2023)
 "Kamulah Bintangku" (2024)
 Ruju'an

 Tautan luar 



Kategori:Grup musik tahun 2000-an
Kategori:Grup musik melayu Indonesia